Sanjaya Kumar Singh : केंद्रीय उत्पाद शुल्क विभाग ने भारतीय जनता पार्टी को नोटिस भेजकर नरेंद्र मोदी की रैलियों में प्रवेश के लिए टिकटों पर सर्विस टैक्स (सेवाकर) भुगतान करने की मांग की थी। इस पर भाजपा की ओर से तीखी प्रतिक्रिया व्यक्त किए जाने के बाद विभाग ने आनन-फानन में नोटिस वापस भी ले लिया है। खबरों के मुताबिक, केंद्रीय उत्पाद शुल्क आसूचना महानिदेशालय की लुधियाना इकाई ने भाजपा की चंडीगढ़ इकाई को पत्र भेजकर कहा था कि पार्टी को संग्रह की गई राशि का ब्यौरा प्रस्तुत करना चाहिए और अगर कोई कर बनता हो तो उसका भुगतान करना चाहिए।